钦定古今图书集成/明伦汇编/官常典/第637卷 > 董豫
## 钦定古今图书集成/明伦汇编/官常典/第637卷 > 董豫

按《长沙府志》：“豫，弘治中以主事谪知茶陵。性清强，无
少阿避。州多善讼，捕其尤寘之法。科举士弗振者三
十年，聘名士二人为师，择弟子员受学焉。学宫址弗
利，相善地改之，人士彬彬起。岁旱，奏减租者再，田有
界永新者，彼袭而夺之赋，则貱于茶之民也。豫两奏
正之，藩司数派远运，违常格，檄正之，遂坐罢。故至于”
今，虽妇人童子，皆知有董公也。